|  |  |
| --- | --- |
| **Az ügytípus megnevezése:** | **500 m3/ év alatti házi szennyvízszikkasztó műtárgy létesítése** |
| Az eljáró osztály (szükség esetén a csoport is) megnevezése: | Városüzemeltetési Osztály **Városüzemeltetési Csoport** |
| Illetékességi területe: | Kecskemét Megyei Jogú Város közigazgatási területe |
| Eljárási illeték (igazgatási szolgáltatási díjak): | 10 000,- Ft |
| Az ügyintézéshez szükséges dokumentumok, okmányok: | - kérelem,- tervdokumentáció,- műszaki leírás  |
| Alapvető eljárási szabályok: | A települési önkormányzat jegyzőjének hatósági engedélye szükséges az 500 m3/év mennyiséget nem meghaladó és kizárólag házi, kommunális szennyvíz elszikkasztását szolgáló létesítmény megépítéséhez, használatbavételéhez, átalakításához és megszüntetéséhez.A szennyvíz elszikkasztását szolgáló létesítmény akkor engedélyezhető, ha az ingatlan mentén a szennyvízelvezető törzshálózat még nem épült ki, vagy az ingatlannak a megvalósított közműbe történő bekötése – a megvalósítás műszaki költségeihez képest – aránytalanul nagy költséggel jár, továbbá szikkasztásra a talaj alkalmas, a műtárgy a talajvízháztartást kedvezőtlenül nem befolyásolja a talajt, a talajvizet, egyéb felszín alatti vizet vagy más befogadót károsan nem szennyez, és elszennyeződéssel nem veszélyeztet, valamint a szennyvíz elhelyezése vízgazdálkodási, közegészségügyi, környezetvédelmi vagy egyéb érdeket nem sért, és megfelel az építmények kialakítására és elhelyezésére vonatkozó jogszabályoknak. |
| Az eljárást megindító irat benyújtásának módja (helye, ideje): | - személyesen: Polgármesteri Hivatal Kecskemét,  Kossuth tér 1. Lestár téri ügyfélfogadási helyiség- postai úton: Kecskemét Megyei Jogú Város  Polgármesteri Hivatala Mérnöki Iroda  Városüzemeltetési Osztály 6000 Kecskemét, Kossuth tér 1. |
| útmutató, az ügymenetre vonatkozó tájékoztatás: | A kérelem elbírálása, az eljárás lefolytatása a jegyző feladatkörébe tartozik.Az eljárás során a tényállás tisztázása érdekében helyszíni szemlére kerülhet sor.A kérelem elbírálásáról az ügyfelek határozatban értesülnek. |
| Ügyintézéshez használt letölthető formanyomtatványok: | nincs |
| Elektronikus ügyintézés: | 2. elektronikus szolgáltatási szint |